Kõik on siin elus olnud Ofelia  vastu. Kodu kaotuse on ta kindlalt üle elanud, sest keldris kasvanud kass sedasi inimestega ei käitu ja ei oska ka oma tänu  nii ilmekalt väljendada. Ofelia vastu on ka tema nn tavaline välimus. Enamikke kodu pakkujaid ei huvita mitte looma eriline iseloom vaid pigem tema eriline karvakatte pikkus ja kasuka värv. Nii jäävad mustvalged kiisud sageli aastateks hoiukodusse ja ootavad aknalaual seda õiget ja armastavat kodu. Hoiukodu suureks unistuseks oleks, et Ofelia köidaks kellegi tähelepanu, kes soovib endale saada truud sõpra, sest usaldav ja tänulik on ta ülimal määral. Iga hetke eest, mis me talle pühendame, ütleb Ofelia  kassikeeles suured tänud. Juba lahke sõna kutsub esile nurruseriaali. Lähiajal läheme vaktsineerima ja siis saab kiisu varsti vabalt korterit mööda patseerida. Meie loodame nii väga, et Ofelia lugu lõpeks väga, väga hästi.